6.Belgija je vlogo vložila na podlagi meril za pomoč iz člena 4(2), ki odstopajo od meril iz člena 4(1)(b) uredbe o ESPG, ki zahteva najmanj 500 delavcev, ki so postali presežni v referenčnem obdobju devetih mesecev v podjetjih, ki delujejo v istem gospodarskem sektorju na ravni oddelka NACE Revizija 2 in se nahajajo v eni regiji ali dveh sosednjih regijah na ravni NUTS 2 v državi članici. V regijah na ravni NUTS 2 Hainaut (BE32) in Namur (BE35) je bilo skupaj 412 odpustov.

4.Belgija je vlogo EGF/2015/007 BE/Hainaut-Namur Glass vložila 19. avgusta 2015, tj. v 12 tednih od datuma, ko so bila izpolnjena merila za pomoč iz člena 4 uredbe o ESPG. Komisija je prejem vloge potrdila v roku dveh tednov od datuma njene vložitve in istočasno od Belgije zahtevala dodatne informacije. Te dodatne informacije so bile predložene v osmih tednih od datuma zahtevka, potem ko je bil rok na ustrezno utemeljeno zahtevo Belgije podaljšan za dva tedna. Komisija mora oceno skladnosti vloge s pogoji za finančni prispevek zaključiti v 12 tednih od prejema popolne vloge; ta rok se izteče 20. januarja 2016.

1.Pravila o finančnih prispevkih iz Evropskega sklada za prilagoditev globalizaciji (ESPG) so določena v Uredbi (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (v nadaljnjem besedilu: uredba o ESPG).

–412 od datuma, ko je delodajalec posamezne delavce obvestil o odpustu ali prekinitvi pogodbe o zaposlitvi.

Upravičeni prejemniki

9.Skupno število upravičenih prejemnikov je 412.

Povezava med odpusti in velikimi strukturnimi spremembami v svetovnih trgovinskih tokovih zaradi globalizacije

10.Da bi Belgija dokazala povezavo med odpusti in velikimi strukturnimi spremembami v svetovnih trgovinskih tokovih zaradi globalizacije, trdi, da je evropska trgovina z izdelki iz stekla v zadnjih letih doživela resne motnje. Medtem ko je povpraševanje v Evropi med letoma 2000 in 2013 stagniralo, se je uvoz občutno povečal in tuji proizvajalci so zavzeli vse večji delež evropskega trga. To je mogoče razložiti z dejstvom, da je zaradi presežne zmogljivosti proizvodnje v Aziji (zlasti na Kitajskem) prišlo do negativnega pritiska na cene na trgu, ki so se mu evropski proizvajalci težko upirali zaradi višjih proizvodnih stroškov in strožjih okoljskih standardov, zlasti pravic do emisij CO2. Medtem ko se je povpraševanje v gospodarstvih v razvoju povečalo, Evropa ni uspela povečati svojih tržnih deležev na izvoznih trgih. V sektorju ravnega stekla, ki ga zadeva ta vloga, se je med letoma 2007 in 2012 proizvodnja v Evropi zmanjšala za 20 %. Med letoma 2000 in 2010 se je v steklarskem sektorju kot celoti zaposlenost v Evropi zmanjšala za 32 % (zlasti so bile prizadete Nemčija, Poljska, Francija in Belgija). Proizvodnja stekla v Belgiji je leta 2009 prvič od srede šestdesetih let prejšnjega stoletja padla pod 1 milijon ton in se je še dodatno znižala za 5 % v letih 2011 in 2012. Drugi evropski proizvajalci večinoma selijo proizvodnjo v Azijo, tako da se je evropska zaposlenost v tem sektorju od leta 2010 zmanjšala za 12 % in od leta 2000 za 27 %.

11.Do zdaj je bil sektor proizvodnje nekovinskih mineralnih izdelkov predmet petih vlog za pomoč ESPG, od katerih dve (vključno s to) temeljita na spremembah v trgovinskih tokovih zaradi globalizacije, tri pa na svetovni finančni in gospodarski krizi.

Dogodki, ki so povzročili odpuste in opustitev dejavnosti

12.Dogodek, ki je povzročil odpuste, je zaprtje dveh proizvodnih obratov v Valoniji v lasti dveh podjetij, AGC Europe SA in Saint-Gobain Glass Benelux. Ta dva proizvodna obrata se nahajata v regijah Hainaut in Namur. Podjetje AGC Europe SA je med letoma 2006 in 2010 vložilo več kot 48 milijonov EUR v svoj obrat Roux (Hainaut), vendar je moralo zaradi zelo močne konkurence azijskih proizvajalcev (predvsem na Kitajskem in Japonskem) in nadaljnje neugodne evropske gospodarske klime leta 2014 svojo proizvodnjo ustaviti. Podjetje Saint-Gobain Glass Benelux se je soočalo s podobnimi težavami pri svoji proizvodnji stekla leta 2013, ko je presežna proizvodna zmogljivost na Daljnem vzhodu povzročila nevzdržen pritisk na cene na trgu s strani azijskih proizvajalcev. Leta 2014 je podjetje Saint-Gobain Glass Benelux ustavilo proizvodnjo v svojem obratu v Auvelaisu (regija Namur).

Pričakovani učinek odpustov na lokalno, regionalno ali državno gospodarstvo in zaposlenost

13.Valonija ima močno zgodovinsko steklarsko tradicijo s številnimi velikimi podjetji. Vendar pa je več teh podjetij imelo težave v zadnjih letih, zlasti od začetka finančne in gospodarske krize leta 2008. Število delovnih mest v steklarskem sektorju v regijah Namur in Hainaut se je med letoma 2007 in 2012 zmanjšalo s 3 940 na 3 170 (–19 %). Ta položaj še otežuje dejstvo, da je v celotni predelovalni industriji prišlo do zmanjšanja obsega proizvodnje v Valoniji z izgubo 1 236 delovnih mest v letu 2013 in 1 878 delovnih mest v letu 2014. Zlasti Hainaut se sooča s težkimi razmerami na trgu dela s stopnjo zaposlenosti 52,7 % (9,2 odstotne točke nižjo od nacionalnega povprečja) in stopnjo brezposelnosti 14,5 % (5,9 odstotne točke višjo od nacionalnega povprečja). Tudi v Namurju so podatki o zaposlenosti in brezposelnosti negativni v primerjavi z državnim povprečjem. Za trga dela obeh regij je poleg tega značilen velik delež premalo kvalificirane delovne sile (skoraj polovica iskalcev zaposlitve v Namurju in nekaj več kot polovica iskalcev zaposlitve v Hainautu nima višje sekundarne izobrazbe). Zaradi zmanjšanja obsega proizvodnje v celotni predelovalni industriji bo ciljni skupini te vloge težko najti podobno zaposlitev, prav gotovo pa bo potrebno izpopolnjevanje.

Pojasnitev izjemnih okoliščin, na katerih temelji dopustnost vloge

14.Po navedbah Belgije bi bilo treba to vlogo kljub dejstvu, da je bilo v devetmesečnem referenčnem obdobju odpuščenih manj kot 500 delavcev, enačiti z vlogo na podlagi člena 4(1)(b) uredbe o ESPG zaradi izjemnih okoliščin, ki so resno vplivale na zaposlenost ter lokalno, regionalno ali nacionalno gospodarstvo. Steklarski sektor je tradicionalno zelo pomemben sektor v Valoniji. V tej regiji se nahaja več kot 1/3 proizvodnih enot steklarskega sektorja in 58 % delovnih mest v steklarskem sektorju v Belgiji. Leta 2013 je bilo podjetje Saint-Gobain Group prisiljeno zapreti drug proizvodni obrat v Valoniji, ki je bil predmet vloge EGF/2013/011 BE/Saint-Gobain Sekurit. Poleg tega 12,3 % delovne sile v zadevnih regijah dela v industriji, v kateri se je od leta 2007 zaposlenost zmanjšala za 8 odstotnih točk. Izguba delovnih mest v steklarskem sektorju je v Hainautu in Namurju precej večja kot v Valoniji ali Belgiji v celoti (število delovnih mest se je zmanjšalo za 19 %). Izjemne okoliščine te zadeve so dokazovali že belgijski organi s sklicevanjem na neugodne razmere na trgu dela v obeh regijah, kar dokazujejo stopnje zaposlenosti, ki so nižje od povprečnih, velik delež nezadostno izobražene delovne sile in visoka stopnja dolgotrajne brezposelnosti (36,4 % v Namurju in 39,0 % v Hainautu).

Ciljni prejemniki in predlagani ukrepi

Ciljni prejemniki

15.Po oceni naj bi v ukrepih sodelovalo 412 presežnih delavcev. Razčlenitev teh delavcev po spolu, državljanstvu in starostni skupini:

Kategorija Število

ciljnih prejemnikov Spol: moški: 403 (97,82 %) ženske: 9 (2,18 %) Državljanstvo: državljani EU: 405 (98,30 %) državljani nečlanic EU: 7 (1,70 %) Starostna skupina: 15–24 let: 0 (0 %) 25–29 let: 22 (5,34 %) 30–54 let: 293 (71,12 %) 55–64 let: 97 (23,54 %) starejši od 64 let: 0 (0 %)

16.Poleg tega bo Belgija zagotovila prilagojene storitve, sofinancirane s sredstvi iz ESPG, za do 100 mladih iz regije Hainaut, ki niso zaposleni, se ne izobražujejo ali usposabljajo (NEET) in so na dan vložitve vloge mlajši od 25 let, saj je 144 odpustov iz odstavka 15 v regiji na ravni NUTS 2 Hainaut (B32), ki je upravičena na podlagi pobude za zaposlovanje mladih.

17.Skupno predvideno število ciljnih prejemnikov, za katere se pričakuje, da bodo sodelovali v ukrepih, vključno z mladimi, ki niso zaposleni, se ne izobražujejo ali usposabljajo, je torej 512.

Upravičenost predlaganih ukrepov

18.Prilagojene storitve, ki bodo zagotovljene odpuščenim delavcem in mladim, ki niso zaposleni, se ne izobražujejo ali usposabljajo, vključujejo naslednje ukrepe: